Komunikazzjoni mill-Kummissjoni lill-Parlament ewropew skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ regolament tal-Parlament ewropew u tal-Kunsill li jemenda r-Regolament nru 1408/71/KEE tal-Kunsill dwar l-applikazzjoni ta’ l-iskemi tas-sigurtà soċjali għall-ħaddiema impjegati, għal nies li jaħdmu għal rashom u għall-membri tal-familja tagħhom li jimxu minn pajjiż għall-ieħor tal-Komunità, u tar-regolament tal-Kunsill nru 574/72/KEE li jistabbilixxi l-proċedura għall-implimentazzjoni tar-Regolament nru 1408/71/KEE (emendi diversi) /* KUMM/2004/0752 finali - COD 2003/0184 */





Brussel 16.11.2004 KUMM(2004) 752 finali 2003/0184 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta' l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta' regolament tal-Parlament Ewropew u tal-Kunsill li jemenda r-Regolament nru 1408/71/KEE tal-Kunsill dwar l-applikazzjoni ta' l-iskemi tas-sigurtà soċjali għall-ħaddiema impjegati, għal nies li jaħdmu għal rashom u għall-membri tal-familja tagħhom li jimxu minn pajjiż għall-ieħor tal-Komunità, u tar-Regolament tal-Kunsill nru 574/72/KEE li jistabbilixxi l-proċedura għall-implimentazzjoni tar-Regolament nru 1408/71/KEE (emendi diversi) 2003/0184 (COD) KOMUNIKAZZJONI MILL-KUMMISSJONI LILL-PARLAMENT EWROPEWskond it-tieni sub-paragrafu ta' l-Artikolu 251 (2) tat-Trattat KEli jikkonċerna l-pożizzjoni komuni tal-Kunsill fuq l-adozzjoni ta' regolament tal-Parlament Ewropew u tal-Kunsill li jemenda r-Regolament nru 1408/71/KEE tal-Kunsill dwar l-applikazzjoni ta' l-iskemi tas-sigurtà soċjali għall-ħaddiema impjegati, għal nies li jaħdmu għal rashom u għall-membri tal-familja tagħhom li jimxu minn pajjiż għall-ieħor tal-Komunità, u tar-Regolament tal-Kunsill nru 574/72/KEE li jistabbilixxi l-proċedura għall-implimentazzjoni tar-Regolament nru 1408/71/KEE (emendi diversi) 1- L-ISFOND +++++ TABLE +++++ 2- GĦAN TAL-PROPOSTATAL-KUMMISSJONI Ir-Regolament nru 1408/71 (KEE) u r-Regolament ta' l-Implimentazzjoni tiegħu nru 574/72 (KEE) jiżguraw il-koordinazzjoni ta' l-iskemi tas-sigurtà soċjali ta' l-Istati Membri sabiex iħarsu d-drittijiet tal-persuni li jmorru minn pajjiż għall-ieħor ta' l-Unjoni Ewropea. Fil-31 ta' Lulju 2003 il-Kummissjoni ppreżentat proposta biex temenda dawn ir-regolamenti. Din il-proposta maħsuba biex tirranġa dawn ir-regolamenti tal-Komunità sabiex jitqiesu l-bidliet fil-liġi nazzjonali u tiġi ċċarata s-sitwazzjoni legali għal dak li għandu x'jaqsam ma' xi artikoli tar-Regolamenti msemmija. Għandha wkoll l-għan li tqis l-iżviluppi riċenti tal-ġurisprudenza tal-Qorti tal-Ġustizzja tal-Komunitajiet Ewropej, b'mod partikolari l-ġurisprudenza dwar il-kriterji ta' l-identifikazzjoni tal-benefiċċji speċjali fid-dawl tal-karattru mhux kontributtiv tagħhom li jeħtieġ koordinament speċifiku (benefiċċji mhux esportabbli jekk huma jwieġbu għall-kriterji msemmija fuq u jiddaħħlu fl-Anness II tar-Regolament), kif ukoll tal-ġurisprudenza li għandha x'taqsam mar-relazzjonijiet bejn ir-Regolament u d-disposizzjonijiet tal-konvenzjonijiet bilaterali tas-sigurtà soċjali (li se jkomplu japplikaw jekk jissodisfaw il-kundizzjonijiet biex ikunu msemmija fl-Anness III tar-Regolament). 3- KUMMENTI DWAR IL-POŻIZZJONI KOMUNI 3.1. Osservazzjonijiet ġenerali- Il-pożizzjoni komuni tal-Kunsill, addottata b'unamità b'mod konformi ma' l-Artikolu 42 KE, iżżomm il-punti essenzjali tal-proposta tal-Kummissjoni, li tirrelata prinċipalment għal żewġ punti : - Ir-reviżjoni tal-lista tal-benefiċċji speċjali li mhumiex kontributtivi fl-Anness II tar-Regolament nru 1408/71 (KEE) fuq il-bażi tal-kriterji iffissati fl-Artikolu 4(2) tar-Regolament skond il-ġurisprudenza tal-Qorti tal-Ġustizzja. Minkejja li l-Kunsill ma rnexxilux jaqbel dwar il-listi tal-benefiċċji proposti mill-Kummissjoni fil-proposta tagħha, ta' min jinnota li n-numru ta' benefiċċji (benefiċċji li, minħabba l-karatteristika partikolari tagħhom huma s-suġġett tal-koordinazzjoni speċifika u huma mħallsa biss fit-territorju ta' l-Istat Membru li fih tirresjedi il-persuna ) miżmuma fl-Anness tal-pożizzjoni komuni tnaqqas sew meta mqabbel mal-lista attwali. Barra minn dan, fuq il-bażi tal-ġurisprudenza futura tal-Qorti tal-Ġustizzja, il-Kummissjoni tirriserva l-possibilità li tagħmel proposta ġdida sabiex tirrevedi l-Anness II bil-għan li tiggarantixxi l-istess trattament tal-benefiċċji komparabbli kollha. - Ir-reviżjoni ta' l-Anness III tar-Regolament, li għandu l-lista tal-ftehimiet bilaterali li huma applikabbli wara d-dħul fis-seħħ tar-Regolament nru 1408/71/KEE. Din il-lista tnaqqset sew, fuq il-bażi tal-kriterji determinati mill-Qorti tal-Ġustizzja u msemmija fl-Artikolu 7(2) tar-Regolament. 3.2. Emendi tal-Parlament Ewropew fl-ewwel qari Fis-seduta plenarja tal-11 ta' Marzu 2004, il-Parlament Ewropew adotta 4 emendi li huma aċċettati integralment mill-Kummissjoni fil-proposta emendata tat-22 ta' April 2004. Dawn l-erba' emendi huma kollha addottati fil-pożizzjoni komuni tal-Kunsill. L-emenda orali tqieset fil-premessa nru 6 tal-pożizzjoni komuni, li tistieden lill-Istati Membri jieħdu l-miżuri sabiex l-effetti li mhumiex favorevoli ta' ċertu emendi għal-lista tal-benefiċċji speċifikati fl-Anness II bis, speċifikament meta l-benefiċċju jsir mhux esportabbli minħabba l-iskrizzjoni tiegħu fl-Anness, ikunu mitigati fir-rigward tal-persuni li rċevew dawn l-benefiċċji, possibilment bl-introduzzjoni ta' perjodu transitorju. L-emendi 1, 2 u 3 ġew inklużi fl-Anness I, punt 2), intestaturi G Spanja, I L-Irlanda u Y Ir-Renju-Unit, minħabba li l-benefiċċji jaqblu perfettament mal-kriterji mniżżla fl-Artikolu 4(2) tar-Regolament. 3.3. Disposizzjonijiet ġodda introdotti mill-Kunsill, u l-pożizzjoni tal-Kummissjoni f'dan ir-rigward 3.3.1. Anness I, punt 2) tal-pożizzjoni komuni- Benefiċċji ta' tip speċjali mhux kontributtii fl-Anness II bis tar-regolament nru 1408/71/KE Il-Kunsill ftiehem dwar il-lista tal-benefiċċji speċjali mhux kontributtivi li jistgħu jitniżżlu fl-Anness II bis fuq il-bażi tal-kriterji definiti fl-Artikolu 4(2) tar-Regolament. Madankollu, xi Stati Membri (ir-Renju-Unit, l-Isvezja u l-Finlandja) ħassew li ċerti benefiċċji tagħhom[1] jridu jinżammu fl-Anness II bis minħabba l-karatteristiċi partikolari tagħhom li jiddistingwuhom mill-benefiċċji l-oħrajn li tneħħew mill-Anness. Bħala kompromess, il-Kunsill aċċetta li jżomm il-benefiċċji fl-Anness filwaqt li jistenna l-Qorti tal-Ġustizzja tagħti l-opinjoni tagħha fuq il-kwistjoni tal-karatteristiċi speċjali ta' dawn l-benefiċji mqabbla ma' dawk diġà eżaminati mill-Qorti u fid-dawl tal-kriterji stabbiliti skond l-Artikolu 4(2) tar-Regolament. F'dikjarazzjoni fil-minuti tal-Kunsill, il-Kummissjoni reġgħet affermat is-sentiment tagħha, għal dak li għandu x'jaqsam mal-ġurisprudenza tal-Qorti tal-Ġustizzja u l-kriterji ta' l-Artikolu 4(2), li l-benefiċċji kkonċernati m'għandhomx jiddaħħlu fl-Anness II bis. Minħabba f'hekk, irriservat id-dritt li tmur il-Qorti tal-Ġustizzja u tippreżenta, jekk meħtieġ, proposta maħsuba biex tirrevedi l-lista ta' l-iskrizzjonijiet imniżżla fl-Anness II bis, fuq il-bażi tal-konklużjonijiet tal-Qorti. Il-Kummissjoni tista' tkun sodisfatta b'din is-soluzzjoni għaliex hi li tiżgura, għaż-żmien fit-tul, it-trattament ugwali u oġġettiv tal-benefiċċji ekwivalentikollha. Jeħtieġ li ssir enfażi dwar il-fatt li l-kriterji identiċi għal dawk fl-Artikolu 4(2) tar-Regolament ġew applikati meta ġew eżaminati t-talbiet mill-Istati Membri ġodda għall-inklużjoni tal-benefiċċji fl-Anness matul in-negozjati ta' l-adeżjoni. Minħabba raġunijiet ta' traparenza u ta' ċertezz legali, l-iskrizzjonijiet attwali ta' l-Istati Membri ġodda inklużi fit-Trattat ta' l-Adeżjoni ġew inkorporati wkoll. Barra minn hekk, ma' l-Anness ġew miżjuda wkoll il-benefiċċju tal-Lussemburgu (id-dħul għall-persuni serjament ħandikappati (Artikolu 1(2), tal-liġi tat-12 ta' Settembru 2003)) kif ukoll il-benefiċċju Finlandiż (Assitenza speċjali favur l-emigranti (liġi ta' l-għajnuna speċjali favur l-emigranti, 1192/ 2002)). Dawn l-iskrizzjonijiet huma ġustifikati sakemm minħabba li dawn iż-żewġ benefiċċji huma maħsuba biex jiggarantixxu dħul ta' sussistenza li dawn il-persuni u għalhekk jissodisfaw il-kriterji stabbiliti fl-Artikolu 4(2) tar-Regolament (KEE) nru 1408/71. 3.3.2. Artikolu 1, punt Anness I punt 3) tal-pożizzjoni komuni- Ftehim bilaterali fl-Anness III tar-Regolament (KEE) nru 1408/71 li jibqa' applikabbli minkejja d-dħul fis-seħħ tar-Regolament 1408/71 L-emenda proposta mill-pożizzjoni komuni fl-Artikolu 7(2) tar-Regolament 1408/71 proposta mill-pożizzjoni komuni tistipula, konformi mal-ġurisprudenza tal-Qorti tal-Ġustizja, il-kundizzjonijiet li taħdthom il-konvenzjonijiet ta' qabel ir-Regolament jistgħu jibqgħu applikabbli. Il-Kummissjoni tilqa' dan il-fatt favorevolment. Fl-Anness III ta' dan ir-Regolament, hemm imniżżla l-ftehimiet bilaterali li jissodisfaw dawn il-kundizzjonijiet u jibqgħu għalhekk applikabbli. Billi r-regolament jissostwixxi l-konvenzjonijiet ta' qablu u li ma jaqgħux fil-firxa tiegħu, hemm kumment miżjud fin-naħa ta' fuq ta' Anness III bl-effett li l-konvenzjonijiet li ma jaqgħux fl-istess qasam ta' l-applikazzjoni tar-Regolament u jibqgħu għalhekk fis-seħħ mhumiex inklużi fl-Anness III. It-terminoloġija ta' ċerti iskrizzjonijiet attwalmentinklużi fl-Anness ġiet emendata għall-għanijiet ta' kjarifika, mingħajr ma nbidlet is-sustanza ta' dawn l-iskrizzjonijiet . 3.3.3. Artikolu 1, punt 1,) b) tal-pożizzjoni komuni - Emendi ta' l-Artikolu 3 tar-Regolament 1408/71 L-emendi proposti mill-Kunsill fil-pożizzjoni komuni jsaħħu l-kondizzjonijiet ta' l-applikazzjoni tal-prinċipju tat-trattament indaqs. Dawn l-emendi huma aċċettabbli għall-Kummissjoni. 3.3.4. Artikolu 1, punt 5) tal-proposta tal-Kummissjoni, Emendi ta' l-Artikolu 33 tar-Regolament 1408/71 Il-pożizzjoni komuni tal-Kunsill ma tinkludix il-modifika ta' l-Artikolu 33 proposta mill-Kummissjoni. Il-Kunsill jaħseb li jaqbel li wieħed jistenna d-dħul ta' l-applikazzjoni tar-Regolament il-ġdid simplifikat (KE) nru 883/2004 fuq il-bażi ta' l-Artikolu 5 (assimilazzjoni tal-fatti) u ta' l-Artikolu 30 (kontribuzzjoni mill-pensjonanti), li se jagħmel -possibbli li jitnaqqsu l-kontribuzzjonijiet fuq il-bażi tal-pensjonijiet imħallsa lil pensjonant, iżda li teħtieġ dispożozzjonijiet ta' l-applikazzjoni fir-regolament futur ta' l-applikazzjoni (cfr dikjarazzjoni tal-Kunsill fil-minuti). F'dikjarazzjoni fil-minuti, il-Kummissjoni reġgħet affermat l-intenzjoni li tinkludi dispożizzjonijiet li jimplimentaw l-Artikolu 30 tar-Regolament Nru 883/2004 fir-regolament ta' applikazzjoni l-ġdid Il-pożizzjoni tal-Kunsill fuq dan il-punt hi għalhekk aċċettabli għall-Kummissjoni. 3.3.5. Artikolu 1, punt 9); Artikolu 3; Anness I, punt 1) b), punt 4) c), punt 5) c) u f); anness II punt 4) tal-pożizzjoni komuni Bħall-Ġermanja, l-Awstrija talbet bl-istess mod it-tneħħija ta' l-iskrizzjoni fl-Anness II intestatura R L-Awstrija, li eskludiet ċertu skemi speċjali għal nies li jaħdmu għal rashom fil-kamp ta' l-applikazzjoni tar-Regolament ta' l-applikazzjoni ta' l-artikolu 1, punt j) r-raba' paragrafu tar-Regolament (KEE) nru 1408/71. Il-Kummissjoni laqgħat favorevolment din l-inizjattiva, li tippermetti l-applikazzjoni tad-disposizzjonijiet tar-Regolament Nru 1408/71 għal dawn ir-reġimi speċjali. Din il-miżura teħtieġ perjodu transitorju li ġie mtawwal fil-pożizzjoni komuni sa l-1 ta' Jannar 2005; dan huwa aċċettabli fir-rigward taż-żmien meħtieġ għall-adozzjoni tar-Regolament. Huwa neċessarju wkoll li jiġu introdotti d-dispożzzjonijiet relattivi għall-kalkolu l-benefiċċji kif ukoll il-kjarifiki dwar fuq l-istituzzjonijiet kompetenti. 3.3.6. Anness I, punt 1) c) ii) u punt 5), d) u anness II, punt 1) u 3) tal-pożizzjoni komuni L-emendi introdotti huma purament formali u huma bbażati fuq bidla fit-terminoloġija użata fil-leġislazzjoni Franċiża dwar il-benefiċċji familjali u l-bidliet fl-istituzzjonijiet kompetenti fl-Isvezja u fid-Danimarka. 3.3.7. Anness I, punt 5) b) tal-pożizzjoni komuni - Skrizzjoni relattiva għad-Danimarka Wara t-tneħħija mill-Anness Iia tal-benfiċċju Daniż Benefiċċju temporanju għal ħaddiema qiegħda li ġew ingaġġati fl-iskema ta' "impjieg flessibli" għal 12-il xahar (ledighedsydelse)", huwa neċessarju li tiġi inkluża skrizzjoni fl-Anness VI li tippreċiża dan il-benefiċċju jrid tkun koordinata skond id-disposizzjonijiet fil-kapitolu dwar il-benefiċċji għall-qgħad. 4- KONKLUŻJONIJIET Il-Kummissjoni approvat il-pożizzjoni komuni fl-intier tagħha, billi tilħaq l-għanijiet tal-proposta tal-Kummissjoni u tqis l-emendi tal-Parlament Ewropew. 5 DIKJARAZZJONIJIET TAL-KUMMISSJONI Ara l-anness ANNESS DIKJARAZZJONIJIET GĦALL-MINUTI TAL-KUNSILL Dikjarazzjoni tal-Kummissjoni li għandha x'taqsam ma' Artikolu(5), tal-proposta tal-Kummissjoni "Il-Kummissjoni taħseb għall-inklużjoni ta' ċerti miżuri fir-Regolament ta' l-applikazzjoni biex tiffaċċja l-konsegwenzi prattiċi fl-Artikolu 30." Dikjazzjoni tal-Kummissjoni dwar l-Anness II bis "Il-Kummissjoni pproponiet li tirrevedi l-lista ta' skrizzjonijiet fl-Anness Iia (partikolarment għal dik li tikkonċerna l-benefiċċji li ġejjin: l-allokazzjoni ta' l-għajnuna għat-tfal (Il-Finlandja), l-allokazzjoni individwali u l-allokazzjoni għall-għajnuna tat-tfal ħandikappati (L-Isvezja), l-allokazzjoni għall-għixien għall-ħandikappati, l-allokazzjoni għall-għajnuna, l-allokazzjoni għall-manteniment ta' l-invalidi (Ir-RenjuUnit)) u jkompli jqis li dan se jkun meħtieġ biex jissodisfa l-kriterji tal-ġurisprudenza tal-Qorti u l-kriterji mifthema fil-Pożizzjoni Komuni tal-Kunsill dwar il-proposta ta' l-Emendi varji ta' l-2003. . Minħabba f'hekk hi tirriserva id-dritt tagħha li tmur quddiem il-Qorti tal-Ġustizzja u li tippreżenta, jekk meħtieġ, proposta biex tirrevedi l-lista ta' skrizzjonijiet fl-Anness Iia, fuq il-bażi tal-konklużjonijiet tal-Qorti. " [1] Għar-Renju-Unit :- L-allokazzjoni għall-persuni ħandikappati (liġi ta' l-1991 dwar l-allokazzjoni tax-xogħol għall-ħandikappati (Disability Living Allowance and Disability Working Allowance Act) tas-27 Ġunju 1991, Artikolu 1 tar-regolament ta' l-1991 dwar ta' manteniment għall-ħandikappati u fl-allokazzjoni għall-ħandikappati (Irlanda ta' Fuq) (Disability Living Allowance and Disability Working Allowance (Northern Ireland) Order) ta' l-24 ta' Lulju 1991, Artikolu 3).- L-allokazzjoni għall-għajnuna għal terza persuna l-Artikolu 35 tal-liġi (l-Att tas-Sigurtà Soċjali)ta' l-20 ta' Marzu 1975 u l-liġi ta' l-1975 dwar is-sigurtà soċjali(Irlanda ta' fuq) tat-20 Marzu 1975, Artikolu 35).- L-allokazzjoni għall-gwida ta' l-invalidità (liġi ta' l-1975 fuq is-Sigurtà Soċjali Att) ta' l-20 ta' Marzu 1975, Artikolu 37, u ta' l-1975 tas-Sigurtà Soċjali (Irlanda ta' Fuq) (Sigurtà Soċjali) (Irlanda ta' fuq) tat-20 Marzu 1975, Artikolu 37).Għall-Isvezja : Allokazzjoni ta' l-invalidità u l-għajnuna għat-tfal ħandikappati (liġi nru 703 ta' l-1998).Għall-Finlandja : Allokazzjoni għall-għajnuna għat-tfal (liġi fuq l-allokazzjoni ta' l-għajnuna għat-tfal, 444/69).